**Základná škola, Školská 389, Sačurov**

Stratégie inklúzie Rómov a národnostných menšín vo výchovno-vzdelávacom procese

**Spracovala: Mgr. Vladimíra Jakubová**

Hlavným cieľom našej Základnej školy v Sačurove je zabezpečiť rovný prístup Rómov ku kvalitnému vzdelávaniu v hlavnom vzdelávacom prúde od plnenia školskej dochádzky až po uplatnenie na trhu práce s dôrazom na uplatňovanie desegregačných a inkluzívnych opatrení v edukačnom procese vo všetkých stupňoch vzdelávania.

Vzhľadom k vyššie uvedenému cieľu, je potrebné primeranou formou t.j. zážitkovým učením, projektovým vyučovaním, aktivitami, výtvarnými, hudobnými, telesnými činnosťami rozvíjať kognitívne poznatky a vedomosti, od pochopenia pojmov až po zručnosti a ich aplikácie do bežného života.

V tomto školskom roku 2023/2024 budeme využívať metódy:

- rozhovor, besedy, zážitkové metódy,

- práca s internetom,

- nástenky a výstavky, využitie výtvarnej/pracovnej výchovy,

- monitorovanie správania žiakov,

- využitie aktivít zameraných na telesnú výchovu.

**Záujmová krúžková činnosť**

* žiaci jednotlivých tried pracujú v záujmových krúžkoch pod vedením pedagógov školy podľa vlastného výberu

**ŠKD**

* pri ZŠ pracuje aj ŠKD, ktorú môžu navštevovať všetci žiaci našej školy

**Bubnovačka**

* táto akcia symbolicky upozorňuje na dôležitosť ochrany detí pred násilím a chce podporiť v spoločnosti tému včasnej prevencie

**Deň Zeme**

* projektové vyučovanie, zážitkové učenie
* žiaci pracujú s odpadovým materiálom, pripravujú projekt na danú tému pod vedením triednych učiteľov

**Deň Rómov**

* žiaci si zopakujú tradície Rómov vo svojom regióne, rómske jedlá, rómskych autorov, rómskych idolov

**Deň matiek**

* žiaci vytvorením obrázka, pozdravov a malých darčekov si pripomínajú tento sviatok, okrem iného recitujú básničky a spievajú piesne, ktoré si pripravia pod vedením triedneho učiteľa

**Medzinárodný deň boja proti rasovej diskriminácii**

* pod vedením pani učiteľky Mgr. I Šafovej

**Karneval**

* každý rok po vydaní polročného vysvedčenia sa organizuje karneval plný hier, tanca, súťaží a zábavy.

**Vianočná akadémia**

* žiaci sa prezentujú pred žiakmi a učiteľmi našej školy, rodičmi
* predstavia sa koledami, vinšami, scénkami, tancami a spevom

**Posedenie pri jedličke**

* žiaci oslavujú predvianočný čas spevom, tancom, rôznymi vinšami
* obdarúvajú malých kamarátov vlastnoručne vyrobenými darčekmi, ktoré vyrábajú s triednymi učiteľmi

**School Kids Race**

* žiaci svoju zdatnosť, vytrvalosť, obratnosť, rýchlosť a šikovnosť prezentujú na Športových pretekoch - plných zaujímavých stanovíšť a prekážok

**Ročníkové projekty:**

V kráľovstve čísel (1. ročník)

* v triede prebiehajú súťaže a didaktické hry z matematiky
* spoločne vytvoria matematický vláčik

Zdravá výživa (2. ročník)

* v projekte sú zahrnuté súťaže , didaktické hry a kvízy

Môj rodný kraj (3. ročník)

* žiaci spoznávajú krásy svojho rodného kraja formou exkurzie do prírodnej pamiatky Zapikan, mesta Humenné a Vranov nad Topľou
* svoje poznatky, skúsenosti a zážitky žiaci spracúvajú vo virtuálnom denníku

Ročníkový projekt zo 4.ročníka – „Z rozprávky do rozprávky“

* žiaci sa počas celého školského roka zoznamujú s rôznymi druhmi rozprávok hravou formou
* zoznamujú sa s pojmami: hlavná a vedľajšia postava
* čítanie s porozumením, vďaka čomu vedia prerozprávať dejovú postupnosť
* spoznávajú autorov textov

**Rozvojové projekty:** Čitateľské variácie, Virtuálny denník

Cieľom projektov bolo:

* zlepšovanie čitateľských návykov žiakov zo SZP
* využitie didaktickej techniky a výstupov projektov vo výchovno-vzdelávacom procese
* vytvorenie interaktívnej učebne pre rozvoj čitateľskej gramotnosti, ktorú využívame počas školského roka na ďalšie aktivity so žiakmi

Aktivity projektov:

* 2 x do týždňa čítanie z kníh Mimi a Líza, Osmijankove rozprávky, Hrdinský zápisník,
* zážitky z čítania žiaci kreslili v programe Skicár
* starší žiaci vytvárali prezentácie